text: Nancy Travis
  Nancy Travis | ||
  akteur | ||
  persoanlike bysûnderheden | ||
  echte namme | Nancy Ann Travis | |
  nasjonaliteit | Amerikaansk | |
  berne | 21 septimber 1961 | |
  berteplak | New York (New York) | |
  etnisiteit | Ingelsk | |
  jierren aktyf | 1980 – no | |
  offisjele webside | ||
  gjint |
  Nancy Travis (folút: Nancy Ann Travis; New York, 21 septimber 1961) is in Amerikaansk aktrise dy't benammen bekend wurden is mei har rollen yn 'e film Three Men and a Baby, yn it ferfolch dêrop, Three Men and a Little Lady, en yn 'e tillefyzjekomeedzjesearje Becker. Sûnt 2011 fertolket se ien fan 'e haadrollen yn 'e komeedzjesearje Last Man Standing.
  Ynhâld
  Libben en karriêre[bewurkje seksje | boarne bewurkje]
  Jonkheid en oplieding[bewurkje seksje | boarne bewurkje]
  Travis waard yn 1961 berne yn New York, as de dochter fan Gordon Travis, in ferkeapmeiwurker, en dy syn frou Theresa, in maatskiplik wurkster. Hja groeide lykwols op yn Boston, yn 'e steat Massachusetts, en letter yn Baltimore, yn Marylân. Se waard roomsk grutbrocht.
  Karriêre[bewurkje seksje | boarne bewurkje]
  Nei't se de middelbere skoalle trochrûn hie, sette Travis útein mei aktearjen. Har earste rol hie se yn it toanielstik It's Hard to Be a Jew, yn it American Jewish Theatre yn New York. Letter rjochte se mei oaren it teäterselskip Naked Angels op. Yn 1984 makke hja har debút op Broadway yn it stik I'm Not Rappaport. Fanôf 1985 spile Travis ek yn in grut tal films, wêrûnder Three Men and a Baby (1987) en it ferfolch Three Men and a Little Lady (1990), en fierders ek Air America (1990), Internal Affairs (1990), Greedy (1994) en Fluke (1995).
  Dêrnjonken wie Travis ek op 'e tillefyzje te sjen, mei gastrollen yn û.m. de dramarige Desperate Housewives, de soapsearje Grey's Anatomy en de komeedzjesearje How I Met Your Mother. Yn 1999 hie se in haadrol yn 'e komeedzjesearje Work with Me, wêrfoar't hja ek produsinte wie, mar fanwegen minne sjochsifers waard dy rige al nei fjouwer ôfleverings stopset. Yn 2002 fertolke Travis de haadrol fan perfester Joyce Reardon yn 'e minysearje Rose Red, nei in ferhaal fan Stephen King. Datselde jiers bemachtige hja in fêste rol yn 'e lêste beide seizoenen fan 'e komeedzjesearje Becker, as de tsjinspylster fan Ted Danson, wêrby't hja de oarspronklike froulike haadpersoan, spile troch Terry Farrell, ferfong.
  Fierders hat Travis ek geregeldwei wurke as stimaktrise, bygelyks fan 1994 oant 1997 foar de Disney-tekenfilmsearje Duckman. Sûnt 2011 hat se de haadrol yn 'e komeedzjesearje Last Man Standing, as tsjinspylster fan Tim Allen.
  Priveelibben[bewurkje seksje | boarne bewurkje]
  Travis troude yn 1994 mei Robert N. Fried, de âld-presidint-direkteur fan studio Savoy Pictures en oprjochter fan SpiritClips.com. Mei him hat hja twa soannen: Benjamin (1998) en Jeremy (2001). Yn 2007 spile Travis mei har soan Benjamin yn 'e koarte film Sally, dy't skreaun wie troch har man.
  Keppelings om utens[bewurkje seksje | boarne bewurkje]
  Boarnen, noaten en/as referinsjes: |
  Foar boarnen en oare literatuer, sjoch ûnder: References, op dizze side. |